pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟท. ขอแสดงความเสียใจอย่างสุดซึ้ง พร้อมดูแลเยียวยาเจ้าหน้าที่และครอบครัวเจ้าหน้าที่ผู้เสียชีวิต
วันอังคารที่ 6 ธันวาคม 2565
รฟท. ขอแสดงความเสียใจอย่างสุดซึ้ง พร้อมดูแลเยียวยาเจ้าหน้าที่และครอบครัวเจ้าหน้าที่ผู้เสียชีวิต
จากเหตุระเบิดขณะกําลังเก็บกู้รถพ่วงตกราง ระหว่างสถานีคลองแงะ - ปาดังเบซาร์
เมื่อวันที่ 6 ธันวาคม 2565 เวลาประมาณ 06.24 น. การรถไฟแห่งประเทศไทย (รฟท.) กระทรวงคมนาคม ได้รับรายงานเกิดเหตุระเบิดบริเวณ สทล.ที่ 955/4-8 ระหว่างสถานีคลองแงะ - ปาดังเบซาร์ อ.สะเดา จ.สงขลา ขณะเจ้าหน้าที่รฟท. 7 ราย กําลังเข้าปฏิบัติงานเก็บกู้ขบวนรถสินค้าคอนเทนเนอร์บรรทุกยางพารา ที่ 707 (หาดใหญ่ - ปาดังเบซาร์) ตกรางเมื่อวันก่อน
เบื้องต้นได้รับรายงานมีเจ้าหน้าที่ผู้ได้รับบาดเจ็บเล็กน้อย 4 ราย ซึ่งได้ส่งตัวเข้าพักรักษาที่โรงพยาบาลสะเดาแล้ว ประกอบด้วย นายนพดล ปานมา หัวหน้าช่างแขวงสารวัตรรถจักรทุ่งสง นายดีเด่น คงสม หัวหน้าช่างแขวงสารวัตรรถจักรหาดใหญ่ นายฉัตรชัย นิตรจรานนท์ ลูกจ้างแขวงรถจักรหาดใหญ่ และนายธีรพงศ์ หนูคง ลูกจ้างแขวงรถจักรหาดใหญ่ และมีผู้เสียชีวิต 3 ราย ซึ่งทราบชื่อเบื้องต้นคือ นายภูมิพันธ์ เพชรสุก ผู้ช่วยสารวัตรแขวงรถจักรหาดใหญ่ นายยิ่งศักดิ์ ชุมตรี ลูกจ้างแขวงรถจักรหาดใหญ่ และนายนวฤทธิ์ สุวรรณชาตรี ลูกจ้างแขวงรถจักรหาดใหญ่ โดยขณะนี้ฝ่ายความมั่นคงอยู่ระหว่างการตรวจค้นเพิ่มเติมซึ่งได้มีการกันพื้นที่ห้ามไม่ให้ผู้เกี่ยวข้องเข้าในพื้นที่เกิดเหตุอย่างเด็ดขาด
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่ารฟท. ขอแสดงความเสียใจอย่างสุดซึ้งต่อพนักงานรวมถึงครอบครัวผู้ปฏิบัติหน้าที่ในเหตุครั้งนี้ โดยรฟท. พร้อมให้ความช่วยเหลือ เยียวยาผู้ได้รับผลกระทบอย่างเต็มกําลังตามระเบียบของรฟท. เพื่อบรรเทาความเดือดร้อนแก่ครอบครัวผู้ได้รับบาดเจ็บและเสียชีวิต ซึ่งในเบื้องต้นตนได้มอบเงินช่วยเหลือเป็นการส่วนตัวให้แก่เจ้าหน้าที่และครอบครัวผู้ปฏิบัติหน้าที่ พร้อมทั้งสั่งการให้กองพนักงานสัมพันธ์และสวัสดิการ ฝ่ายทรัพยากรบุคคล และฝ่ายการช่างโยธา ติดต่อให้ความช่วยเหลือกับครอบครัวเป็นการเร่งด่วน
นอกจากนี้ รฟท. ได้ประสานขอความร่วมมือกับหน่วยงานฝ่ายความมั่นคง ในการเข้าเร่งตรวจสอบพื้นที่เพื่อหาสาเหตุจากการเกิดเหตุครั้งนี้ ตลอดจนเพิ่มความเข้มงวดการดูแลรักษาความปลอดภัยต่อพนักงานผู้ปฏิบัติหน้าที่ในพื้นที่ ตลอดจนประชาชนผู้โดยสารที่เข้ามาใช้บริการเพื่อให้เกิดความปลอดภัยและความเชื่อมั่นสูงสุดในการเดินทาง
รัฐบาลไทย-ข่าวทำเนียบรัฐบาล-“วิทยาลัยนานาชาติอิสลามกรุงเทพ มหาวิทยาลัยเกริก เข้าพบ รมว.อว. แนะนำ 3 สาขาหลัก นำศาสนาอิสลามเป็นพื้นฐานการเรียนรู้เพื่อการปฏิบัติจริง”
วันอังคารที่ 6 ธันวาคม 2565
“วิทยาลัยนานาชาติอิสลามกรุงเทพ มหาวิทยาลัยเกริก เข้าพบ รมว.อว. แนะนํา 3 สาขาหลัก นําศาสนาอิสลามเป็นพื้นฐานการเรียนรู้เพื่อการปฏิบัติจริง”
“วิทยาลัยนานาชาติอิสลามกรุงเทพ มหาวิทยาลัยเกริก เข้าพบ รมว.อว. แนะนํา 3 สาขาหลัก นําศาสนาอิสลามเป็นพื้นฐานการเรียนรู้เพื่อการปฏิบัติจริง”
เมื่อวันที่ 8 พฤศจิกายน 2565 คณะผู้แทนวิทยาลัยนานาชาติอิสลามกรุงเทพ มหาวิทยาลัยเกริก นําโดย ศ.ดร.จรัญ มะลูลีม คณบดีวิทยาลัยนานาชาติอิสลามกรุงเทพ เข้าพบ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เพื่อขอคําแนะนําพร้อมแนวคิดในการดําเนินงานของวิทยาลัย ณ ห้องประชุมรัฐมนตรี ชั้น 2 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ศ.ดร.เอนก กล่าวว่า ศาสนาอิสลามมีความเจริญมาตั้งแต่สมัยโบราณ มีสถาปัตยกรรมที่งดงาม อีกทั้งมีวิทยาศาสตร์ที่ก้าวหน้าล้ําสมัยในระดับโลก หลักสูตรของวิทยาลัยนานาชาติอิสลามกรุงเทพที่มีพื้นฐานมาจากศาสนาอิสลามมีความน่าสนใจและสามารถนําไปปฏิบัติได้จริง แนวคิดในวิชาการบริหารเศรษฐกิจของอิสลามมีความสอดคล้องใกล้เคียงกับแนวคิดเรื่องเศรษฐกิจพอเพียง เป็นเศรษฐกิจที่นําโดยจริยธรรมและศาสนา เพื่อความปิติยินดีไม่ใช่ความโลภของมนุษย์ ควรค่าแก่การเผยแพร่ให้คนรุ่นต่อไปได้รับรู้และปฏิบัติตามได้อย่างเป็นรูปธรรม
ศ.ดร.จรัญ กล่าวว่า วิทยาลัยนานาชาติอิสลามกรุงเทพ เป็นวิทยาลัยที่ถูกก่อตั้งขึ้นมาได้ไม่นาน โดยมีการเปิดการเรียนการสอนใน 3 สาขา โดยใช้ศาสนาอิสลามเป็นพื้นฐานของหลักสูตร ประกอบด้วย การเงินอิสลาม (Islamic Finance), อุตสาหกรรมฮาลาล และ การบริหารจัดการฮัจย์และอุมเราะห์ โดยหลักสูตรดังกล่าวนั้นมีทั้งระดับปริญญาตรี โท และเอก โดยปัจจุบันมีนักศึกษาสนใจเข้าร่วมศึกษากับทางวิทยาลัยทั้งในประเทศและต่างประเทศ พร้อมกล่าวว่า การเข้าพบรัฐมนตรีในครั้งนี้ส่งผลให้ทางวิทยาลัยได้รับความรู้และกําลังใจ เพื่อที่จะนําไปพัฒนาหลักสูตรการเรียนการสอนของวิทยาลัยต่อไป
รัฐบาลไทย-ข่าวทำเนียบรัฐบาล-รมว.อว. ร่วมประชุม กอวช. ครั้งที่ 5/2565 ขับเคลื่อนการพัฒนากำลังคนทักษะแห่งอนาคตเพื่อรองรับการฟื้นตัวของเศรษฐกิจในระยะ 5 ปีข้างหน้า
วันอังคารที่ 6 ธันวาคม 2565
รมว.อว. ร่วมประชุม กอวช. ครั้งที่ 5/2565 ขับเคลื่อนการพัฒนากําลังคนทักษะแห่งอนาคตเพื่อรองรับการฟื้นตัวของเศรษฐกิจในระยะ 5 ปีข้างหน้า
รมว.อว. ร่วมประชุม กอวช. ครั้งที่ 5/2565 ขับเคลื่อนการพัฒนากําลังคนทักษะแห่งอนาคตเพื่อรองรับการฟื้นตัวของเศรษฐกิจในระยะ 5 ปีข้างหน้า
1 พฤศจิกายน 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมคณะกรรมการอํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (กอวช.) ครั้งที่ 6/2565 ณ ห้องประชุมชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) โดยมีหัวข้อการเสวนาให้ข้อคิดเห็นและข้อเสนอแนะต่อกรอบมาตรการพัฒนากําลังคนทักษะอนาคตรองรับการฟื้นตัวทางเศรษฐกิจในระยะ 5 ปีข้างหน้า จํานวน 1 เรื่อง คือ มาตรการพัฒนากําลังคนทักษะอนาคต สําหรับข้อเสนอกรอบมาตรการการพัฒนากําลังคนทักษะแห่งอนาคตเพื่อรองรับการฟื้นตัวของเศรษฐกิจในระยะ 5 ปีข้างหน้า ได้แก่ 1. Skill Future Platform 2. Skill Future Account 3. National Credit Bank 4. University Transformation 5. Talent Thailand และ 6. Incentive
สําหรับระเบียบวาระเพื่อการพิจารณา มี 2 เรื่อง ได้แก่ 1. การแต่งตั้งที่ปรึกษาคณะกรรมการอํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และ ผลการดําเนินงานตามตัวชี้วัดการประเมินผลการปฏิบัติงานของสํานักงาน และ ผลการดําเนินงานตามตัวชี้วัดของ สอวช. ตามกรอบการประเมินของสํานักงาน ก.พ.ร. ประจําปีงบประมาณ พ.ศ. 2565
ผลงานสําคัญของ สอวช. ในปี 2565 ได้แก่การยกระดับประเทศไทยพ้นจากกับดักรายได้ปานกลาง1. การพัฒนานโยบายขับเคลื่อนเศรษฐกิจสร้างสรรค์จากทุนทางวัฒนธรรม 2. ข้อเสนอนโยบายการเพิ่มจํานวนผู้ประกอบการฐานนวัตกรรม (IDE)ฐานกําลังคนสมรรถนะสูง รองรับการพัฒนาในอนาคต3. การขับเคลื่อนนโยบายพัฒนากําลังคนสมรรถนะสูง รองรับอุตสาหกรรมเป้าหมาย 4. นโยบายขับเคลื่อนการสร้างศักยภาพสถาบันอุดมศึกษาและพลิกโฉมระบบอุดมศึกษาไทยยกระดับสถานะทางสังคม ของคนในกลุ่มฐานราก5. การพัฒนานโยบายส่งเสริมการยกระดับสถานะทางสังคมและเศรษฐกิจฐานรากลดก๊าซเรือนกระจก 10 ล้านตันคาร์บอนฯ6. นํา อววน. หนุนเป้าหมาย GHG Net Zero 7. การจัดการทรัพยากรน้ําเพื่อความยั่งยืนปฏิรูประบบการอุดมศึกษา วิทยาศาสตร์ วิจัยและนวัตกรรม8. ระบบบริหารจัดการภาครัฐ และงบประมาณรูปแบบใหม่ 9. การปลดล็อกกฎหมาย กฎ ระเบียบ ให้เอื้อต่อการพัฒนา อววน.เพิ่มศักยภาพและขีดความสามารถขององค์กร10. ศูนย์ข้อมูลด้านการอุดมศึกษา วิทยาศาสตร์ วิจัยและนวัตกรรม 11. การพัฒนาคุณภาพและศักยภาพ ของ สอวช.
รัฐบาลไทย-ข่าวทำเนียบรัฐบาล-"อว. ร่วมหารือโครงการสมุนไพรไทยไปสู่ตลาดโลก มุ่งหวังผลิตภัณฑ์ไทยก้าวไกลสร้างประโยชน์ต่อโลก"
วันอังคารที่ 6 ธันวาคม 2565
"อว. ร่วมหารือโครงการสมุนไพรไทยไปสู่ตลาดโลก มุ่งหวังผลิตภัณฑ์ไทยก้าวไกลสร้างประโยชน์ต่อโลก"
"อว. ร่วมหารือโครงการสมุนไพรไทยไปสู่ตลาดโลก มุ่งหวังผลิตภัณฑ์ไทยก้าวไกลสร้างประโยชน์ต่อโลก"
เมื่อวันที่ 10 พฤศจิกายน 2565ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยศ.ดร.ศุภชัย ปทุมนากุลรองปลัด อว., คณะผู้บริหาร อว., สํานักงานการวิจัยแห่งชาติ (วช.), สถาบันวิจัยวิทยาศาสตร์และเทคโนโลยีแห่งประเทศไทย (วว.) ต้อนรับศ.ดร.นพ.ประสิทธิ์ วัฒนาภาพร้อมด้วยคณะผู้บริหารและผู้แทนจากมหาวิทยาลัยมหิดล, มหาวิทยาลัยนเรศวร และ บริษัท NEO CORPORATE CO.,LTD ร่วมหารือโครงการสมุนไพรไทยไปสู่ตลาดโลกณ ห้องประชุมชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ศ.(พิเศษ) ดร.เอนกกล่าวว่า สมุนไพรไทยมีอยู่มากมายหลากหลายชนิด แต่ละชนิดมีประโยชน์และสรรพคุณที่ต่างกัน ซึ่งจะเป็นผลดีต่อการนําไปพัฒนาต่อให้เกิดเป็นผลิตภัณฑ์ต่าง ๆ สนับสนุนสมุนไพรไทยไปสู่สมุนไพรโลก ทั้งนี้ ต้องคํานึงถึงนวัตกรรมทางวิทยาศาสตร์ที่ต้องมีความก้าวหน้าร่วมด้วย และอีกหนึ่งปัจจัยที่สําคัญคือด้านการประชาสัมพันธ์ ที่ต้องคิดค้น หาแนวทางที่จะทําให้ตลาดโลกได้รับรู้สรรพคุณและประโยชน์ของสมุนไพรไทยได้อย่างทั่วถึงมากที่สุด
ศ.ดร.นพ.ประสิทธิ์กล่าวว่า โครงการสมุนไพรไทยไปสู่ตลาดโลกเป็นความตั้งใจของมหาวิทยาลัยมหิดลร่วมกับมหาวิทยาลัยนเรศวร เพื่อที่จะนําสมุนไพรไทยไปสร้างประโยชน์ต่อโลก รวมถึงเป็นแหล่งรายได้ที่สําคัญผ่านการนําผลิตภัณฑ์สมุนไพรไทยที่จะเกิดขึ้นนี้ไปจําหน่ายทั้งภายในประเทศและต่างประเทศต่อไป
รัฐบาลไทย-ข่าวทำเนียบรัฐบาล-สำนักงานสลากฯ มอบเงินรางวัลแก่ผู้โชคดี ถูกรางวัลสลากดิจิทัล งวด 1 ธ.ค.2565 จำนวน 16 ใบ เงินรางวัล 96 ล้านบาท
วันอังคารที่ 6 ธันวาคม 2565
สํานักงานสลากฯ มอบเงินรางวัลแก่ผู้โชคดี ถูกรางวัลสลากดิจิทัล งวด 1 ธ.ค.2565 จํานวน 16 ใบ เงินรางวัล 96 ล้านบาท
ผู้โชคดีที่ถูกรางวัลสลากดิจิทัลรางวัลที่ 1 งวด 1 ธันวาคม 2565 จํานวน 16 ใบ เงินรางวัล 96 ล้านบาท ได้เดินทางมาขึ้นเงินรางวัลที่สํานักงานสลากกินแบ่งรัฐบาล สนามบินน้ํา นนทบุรี ด้วยตัวเอง
เมื่อวันที่ 6 ธันวาคม 2565 นายพชร นธกิจไพศาล ผู้โชคดีที่ถูกรางวัลสลากดิจิทัลรางวัลที่ 1 งวด 1 ธันวาคม 2565 จํานวน 16 ใบ เงินรางวัล 96 ล้านบาท ได้เดินทางมาขึ้นเงินรางวัลที่สํานักงานสลากกินแบ่งรัฐบาล สนามบินน้ํา นนทบุรี ด้วยตัวเอง โดยได้รับเงินรางวัลสุทธิทั้งสิ้น 95,520,000 บาท และมีการหักค่าอากรแสตมป์ตามกฎหมายที่ 480,000 บาท
นายพชร นธกิจไพศาล ผู้โชคดีที่ถูกรางวัลสลากดิจิทัล 16 ใบ เปิดเผยความรู้สึกว่า รู้สึกดีใจอย่างมาก ซึ่งปกติตนได้ซื้อสลากกินแบ่งรัฐบาลประจําทุกงวดอยู่แล้ว โดยเลือกซื้อตามตัวเลขที่ชอบไม่ได้มีเลขเด็ดจากสํานักอะไร ส่วนจํานวนที่ซื้อแต่ละงวดก็ไม่แน่นอน ถ้างวดไหนมีเลขที่ชอบมากก็จะซื้อจํานวนมากหน่อย โดยเลือกซื้อเฉพาะสลากกินแบ่งฯ อย่างเดียว ไม่ได้เล่นหวยใต้ดิน
สําหรับการซื้อสลากดิจิทัลในงวดนี้ ตอนแรกคิดว่าจะไม่ซื้อแล้ว เพราะงวดที่ผ่านมาซื้อไปเยอะแต่ไม่ถูก แต่สุดท้ายก็อดใจไม่ไหว ในช่วงเช้าตอนพอเดินผ่านหิ้งพระเลยจุดธูปขอโชคขอลาภเสร็จแล้วก็กดซื้อสลากดิจิทัลจากแอพฯเป๋าตัง 16 ใบ ตั้งแต่วันที่ 17 พ.ย.ทันที ซึ่งพอรู้ว่าถูกก็ดีใจมากๆ
ส่วนแผนการใช้เงินรางวัลที่ได้รับนั้น ตนยังคงทํางานใช้ชีวิตเป็นปกติ แต่จะแบ่งเงินรางวัลที่ได้รับเป็น 3 ส่วน 1. บํารุงตัวเอง อาจจะซื้อบ้าน วางแผนอนาคตครอบครัว และกําลังจะแต่งงานเร็วๆ นี้ 2. ลงทุนเพื่อนําดอกผลไปใช้ประโยชน์เพื่อสังคม และดูแลครอบครัว ทั้งพ่อพี่น้องตามสมควร แต่ทุกคนยังต้องทํางานเหมือนเดิม และ 3. นําไปตอบแทนสังคมและศาสนา
ท้ายนี้ ขอฝากถึงประชาชนผู้รักการเสี่ยงโชค ขอให้เลือกซื้อสลากตามกําลังของตนเอง อย่าซื้อมากเกินไปจนทําให้ตัวเองเดือดร้อน เพราะการถูกรางวัลเป็นเรื่องของดวงและโชคชะตาโดยแท้ ซึ่งที่ผ่านมาตนก็ซื้อสลากและไม่ถูกรางวัลบ่อย แต่ก็ไม่ได้เดือดร้อนเพราะซื้อตามกําลังของตนเอง และยังขอฝากขอบคุณสํานักงานสลากกินแบ่งรัฐบาล ที่ได้จัดทําโครงการสลากดิจิทัลออกมา เพราะสามารถช่วยให้ประชาชนได้รับความสะดวกในการซื้อ ที่สําคัญสามารถเข้าถึงสลากใบละ 80 บาทได้จริง
รัฐบาลไทย-ข่าวทำเนียบรัฐบาล-“กรุงไทย”สนับสนุนผู้พิการทางสายตาเข้าถึงบริการทางการเงิน ลดความเหลื่อมล้ำ สร้างคุณภาพชีวิตที่ดีขึ้นอย่างยั่งยืน
วันอังคารที่ 6 ธันวาคม 2565
“กรุงไทย”สนับสนุนผู้พิการทางสายตาเข้าถึงบริการทางการเงิน ลดความเหลื่อมล้ํา สร้างคุณภาพชีวิตที่ดีขึ้นอย่างยั่งยืน
ธนาคารกรุงไทยมุ่งมั่นพัฒนาเทคโนโลยีและนวัตกรรมทางการเงิน ยกระดับผลิตภัณฑ์และบริการทางการเงินตอบโจทย์ความต้องการของลูกค้าทุกกลุ่ม ส่งเสริมการเข้าถึงบริการทางการเงินขั้นพื้นฐานของประชาชนทุกกลุ่มอย่างทั่วถึง เท่าเทียม และปลอดภัย ลดความเหลื่อมล้ํา
ธนาคารกรุงไทย มุ่งมั่นพัฒนาเทคโนโลยีและนวัตกรรมทางการเงิน ยกระดับผลิตภัณฑ์และบริการทางการเงินตอบโจทย์ความต้องการของลูกค้าทุกกลุ่ม ส่งเสริมการเข้าถึงบริการทางการเงินขั้นพื้นฐานของประชาชนทุกกลุ่มอย่างทั่วถึง เท่าเทียม และปลอดภัย ลดความเหลื่อมล้ํา ขับเคลื่อนเศรษฐกิจและสังคมไทยให้เติบโตไปพร้อมกันอย่างยั่งยืน ตามแนวทาง การธนาคารเพื่อความยั่งยืน (Sustainable Banking)
ธนาคารได้กําหนดนโยบายและแนวทางการดําเนินงาน ส่งเสริมให้ผู้พิการได้รับบริการทางการเงินอย่างทั่วถึง โดยมุ่งมั่นพัฒนาและยกระดับการให้บริการแก่ผู้พิการอย่างสม่ําเสมอ รวมถึงสนับสนุนให้ผู้พิการทางสายตา สามารถเข้าถึงธุรกรรมทางการเงินได้อย่างสะดวกยิ่งขึ้น ซึ่งเป็นไปตามมาตรฐานแนวปฏิบัติขั้นพื้นฐาน สําหรับการให้บริการทางการเงินแก่ลูกค้าผู้พิการทางสายตาอย่างเป็นธรรมของสมาคมธนาคารไทย ตอบโจทย์กรอบเป้าหมายการพัฒนาอย่างยั่งยืน (SDGs) ของ UNDP ในด้านการลดความเหลื่อมล้ําในสังคม (Reduce Inequality) หรือ Goal ที่ 10 โดยอํานวยความสะดวกในการเปิดบัญชีธนาคาร และการยืนยันตัวตน ดังนี้
• การยืนยันตัวตน
1. อํานวยความสะดวกให้ผู้พิการทางสายตา ใช้บัตรประชาชนเปิดบัญชีและทําธุรกรรมการเงินได้เช่นเดียวกับลูกค้าทั่วไป เพื่อตรวจสอบความถูกต้อง และความเป็นปัจจุบันของข้อมูล ผ่านการตรวจสอบสถานะบัตรประจําตัวประชาชนแบบอเนกประสงค์ทางอิเล็กทรอนิกส์ของหน่วยงานภาครัฐ
2. ในกรณีที่บัตรประชาชนไม่สามารถ Dip Chip ได้ ลูกค้าสามารถใช้เอกสารอื่นประกอบ เช่น ทะเบียนบ้าน ใบขับขี่ หนังสือเดินทาง หรือบัตรประจําตัวคนพิการ
• การใช้พยานในการเปิดบัญชี
1. อํานวยความสะดวกให้กับผู้พิการทางสายตา โดยให้พนักงานเป็นพยานให้ สําหรับกรณีที่ ผู้พิการไม่สะดวกนําพยานมาเอง ซึ่งพิจารณาตามความประสงค์ของลูกค้าเป็นหลัก
2. หากผู้พิการทางสายตาไม่สามารถเขียนหนังสือหรือลงลายมือชื่อ ธนาคารจะพิจารณาเลือกใช้วิธีการอย่างหนึ่งอย่างใดทดแทนการลงลายมือชื่อ เช่น การพิมพ์ลายนิ้วมือ หรือ ทําแกงได (รอยกากบาท หรือรอยขีดเขียน ซึ่งบุคคลทําลงในเอกสารแทนลายมือชื่อ) หรือ ใช้ตราประทับ โดยให้พยานฝั่งใดก็ได้เป็นพยานรับรองรวมสองคน
ธนาคารกรุงไทย ให้ความสําคัญกับการส่งเสริมคุณภาพชีวิตที่ดีให้กับผู้พิการทุกกลุ่ม ทั้งด้านการจ้างงาน การพัฒนาอาชีพ เพื่อให้ผู้พิการมีรายได้พึ่งพาตนเองได้ และสนับสนุนการเข้าถึงบริการทางการเงินผ่านสาขา และแอปพลิเคชัน Krungthai NEXT ที่มีฟังก์ชั่นการใช้งานสําหรับผู้พิการทางสายตา เพื่อขับเคลื่อนให้ทุกภาคส่วนเติบโตไปพร้อมกันอย่างยั่งยืน ตามวิสัยทัศน์ “กรุงไทย เคียงข้างไทย สู่ความยั่งยืน”
รัฐบาลไทย-ข่าวทำเนียบรัฐบาล-รมว.พม. เปิดอบรม อพม.ใหม่ ขยายเครือข่ายคุ้มครองคนไร้ที่พึ่ง พร้อมเปิดศูนย์ช่วยเหลือสังคมตำบลเพิ่ม ที่ จ.พิษณุโลก
วันอังคารที่ 6 ธันวาคม 2565
รมว.พม. เปิดอบรม อพม.ใหม่ ขยายเครือข่ายคุ้มครองคนไร้ที่พึ่ง พร้อมเปิดศูนย์ช่วยเหลือสังคมตําบลเพิ่ม ที่ จ.พิษณุโลก
รมว.พม. เปิดอบรม อพม.ใหม่ ขยายเครือข่ายคุ้มครองคนไร้ที่พึ่ง พร้อมเปิดศูนย์ช่วยเหลือสังคมตําบลเพิ่ม ที่ จ.พิษณุโลก
เมื่อวันที่ 3 ธ.ค. 65เวลา 15.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก เพื่อเปิดการอบรมอาสาสมัครพัฒนาสังคมและความมั่นคงของมนุษย์ (อพม.)ใหม่ เพื่อการคุ้มครองคนไร้ที่พึ่ง จํานวน 120 คน จากนั้นเป็นประธานเปิดศูนย์ช่วยเหลือสังคมตําบลท่างาม พร้อมทั้งมอบงบประมาณโครงการบ้านพอเพียงชนบทจํานวน 5 หลัง และมอบถุงยังชีพแก่ครัวเรือนเปราะบาง จํานวน 50 ครัวเรือน โดยมีนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ พร้อมผู้บริหารกระทรวง พม. ผู้บริหารหน่วยงานท้องถิ่น และผู้แทนชุมชน เข้าร่วมงาน ณ องค์การบริหารส่วนตําบลท่างาม อําเภอวัดโบสถ์ จังหวัดพิษณุโลก
นายจุติ กล่าวเพิ่มเติมว่า สําหรับศูนย์ช่วยเหลือสังคมตําบลท่างาม จะเป็นศูนย์กลางการให้บริการสวัสดิการสังคมและการช่วยเหลือสําหรับประชาชนทุกกลุ่มเป้าหมาย รวมทั้งกลุ่มเปราะบางในพื้นที่ ด้วยบริการแบบจุดเดียวเบ็ดเสร็จ ( One Stop Service) ซึ่งเป็นการยกระดับและเพิ่มประสิทธิภาพในการขับเคลื่อนงานของกระทรวง พม. ในการพัฒนาสังคมและส่งเสริมการจัดสวัสดิการสังคมสําหรับประชาชนในระดับพื้นที่ โดยบูรณาการความร่วมมือระหว่างทีม One Home พม. จังหวัดพิษณุโลก และภาคีเครือข่ายทุกภาคส่วน รวมทั้ง อพม. เพื่อเป้าหมายในการพัฒนาคุณภาพชีวิตที่มั่นคงสําหรับประชาชนทุกกลุ่มเป้าหมาย รวมทั้งกลุ่มเปราะบาง โดยไม่ทิ้งใครไว้ข้างหลัง ตามนโยบายของรัฐบาล
รัฐบาลไทย-ข่าวทำเนียบรัฐบาล-ไทยจับมือญี่ปุ่นพัฒนา 49 โครงการ ลดก๊าซเรือนกระจกได้ 2.62 แสนตันคาร์บอนไดออกไซด์ต่อปี คาด! เกิดเม็ดลงทุนกว่า 9.8 พันลบ.
วันอังคารที่ 6 ธันวาคม 2565
ไทยจับมือญี่ปุ่นพัฒนา 49 โครงการ ลดก๊าซเรือนกระจกได้ 2.62 แสนตันคาร์บอนไดออกไซด์ต่อปี คาด! เกิดเม็ดลงทุนกว่า 9.8 พันลบ.
ไทยจับมือญี่ปุ่นพัฒนา 49 โครงการ ลดก๊าซเรือนกระจกได้ 2.62 แสนตันคาร์บอนไดออกไซด์ต่อปี คาด! เกิดเม็ดลงทุนกว่า 9.8 พันลบ.
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 6 ธันวาคม 2565 ว่า ครม.รับทราบผลการดําเนินโครงการภายใต้กลไกเครดิตร่วม (Joint Crediting Mechanism : JCM) ซึ่งเป็นกลไกทวิภาคีที่ประเทศญี่ปุ่นได้ริเริ่มขึ้น เพื่อช่วยให้ประเทศที่มีความร่วมมือสามารถใช้เทคโนโลยีคาร์บอนต่ําในการทําโครงการลดก๊าซเรือนกระจก โดยสนับสนุนทางการเงินจากรัฐบาลญี่ปุ่น
โครงการต้นแบบ JCM ที่ไทยได้รับเงินทุนสนับสนุนจากญี่ปุ่นมีจํานวน 49 โครงการในไทย คิดเป็นมูลค่า 3,018 ล้านบาท ส่วนใหญ่เป็นโครงการประเภทการผลิตพลังงานหมุนเวียน จํานวน 26 โครงการ รองลงมาเป็นโครงการประเภทการเพิ่มประสิทธิภาพการใช้พลังงาน จํานวน 21 โครงการ และการผลิตพลังงานหมุนเวียนร่วมกับการเพิ่มประสิทธิภาพการใช้พลังงาน จํานวน 2 โครงการ คาดว่า จะก่อให้เกิดการลงทุนร่วมภายใต้กลไกเครดิตร่วม JCM มากกว่า 9,806 ล้านบาท มีหน่วยงานผู้รับทุนเป็นบริษัทเอกชนไทย จํานวน 45 แห่ง นอกจากนี้ ปริมาณก๊าซเรือนกระจกที่คาดว่าจะลดได้เท่ากับ 262,357 ตันคาร์บอนไดออกไซด์เทียบเท่าต่อปี
สําหรับโครงการต้นแบบ JCM ของไทยที่ขึ้นทะเบียนกับคณะกรรมการร่วม JCM แล้ว มีจํานวน 11 โครงการ ซึ่งถือเป็นโครงการลดก๊าซเรือนกระจกภายใต้กลไกเครดิตร่วม JCM มีปริมาณก๊าซเรือนกระจกที่คาดว่าจะลดได้เท่ากับ 58,096 ตันคาร์บอนไดออกไซด์เทียบเท่าต่อปี และมีโครงการที่ได้รับการรับรองปริมาณคาร์บอนเครดิตแล้ว จํานวน 5 โครงการ มีปริมาณคาร์บอนเครดิตเท่ากับ 4,032 ตันคาร์บอนไดออกไซด์เทียบเท่า โดยแบ่งปันคาร์บอนเครดิตเป็นของฝ่ายไทย 2,015 ตันคาร์บอนไดออกไซด์เทียบเท่า ฝ่ายญี่ปุ่น 2,017 ตันคาร์บอนไดออกไซด์เทียบเท่า
นางสาวรัชดา กล่าวด้วยว่า โครงการต้นแบบ JCM ที่ได้รับการสนับสนุนจากรัฐบาลญี่ปุ่นจะเป็นโครงการลดก๊าซเรือนกระจกภายใต้ JCM ก็ต่อเมื่อ ได้รับการขึ้นทะเบียนจากคณะรรมการร่วม JCM ซึ่งเอกสารที่ได้รับการขึ้นทะเบียน จะรายงานปริมาณก๊าซเรือนกระจกที่คาดว่าโครงการจะลดได้ มีหน่วยเป็นตันคาร์บอนไดออกไซด์เทียบเท่าต่อปี ส่วนปริมาณก๊าซเรือนกระจก ที่โครงการสามารถลดได้จริงจากการดําเนินงานเรียกว่า “คาร์บอนเครดิต” โดยคณะกรรมการร่วม JCM เป็นผู้ให้การรับรองคาร์บอนเครดิต และสัดส่วนคาร์บอนเครดิตที่จะแบ่งปันกันระหว่างฝ่ายญี่ปุ่นและฝ่ายไทย จะเป็นไปตามสัดส่วนของเงินสนับสนุนต่อเงินลงทุนทั้งหมดของโครงการ
รัฐบาลไทย-ข่าวทำเนียบรัฐบาล-ครม. มีมติขยายกรอบการดำเนินโครงการบ้านธนารักษ์ประชารัฐ รูปแบบโครงการเช่าระยะสั้น (Rental) บนที่ดินราชพัสดุแปลงหมายเลขทะเบียนที่ กท. 5050 และ ส.กท. 827 (บางส่วน)
วันอังคารที่ 6 ธันวาคม 2565
ครม. มีมติขยายกรอบการดําเนินโครงการบ้านธนารักษ์ประชารัฐ รูปแบบโครงการเช่าระยะสั้น (Rental) บนที่ดินราชพัสดุแปลงหมายเลขทะเบียนที่ กท. 5050 และ ส.กท. 827 (บางส่วน)
ครม. มีมติขยายกรอบการดําเนินโครงการบ้านธนารักษ์ประชารัฐ รูปแบบโครงการเช่าระยะสั้น (Rental) บนที่ดินราชพัสดุแปลงหมายเลขทะเบียนที่ กท. 5050 และ ส.กท. 827 (บางส่วน) ระยะเวลาโครงการ 3 ปี และแยกบัญชีเป็นโครงการตามนโยบายของรัฐบาล
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันที่ 6 ธันวาคม 2565 มีมติเห็นชอบตามที่กระทรวงการคลังเสนอให้ขยายกรอบการดําเนินโครงการบ้านธนารักษ์ประชารัฐ กรณีการปลูกสร้างที่อยู่อาศัยใหม่ รูปแบบโครงการเช่าระยะสั้น (Rental) บนที่ดินราชพัสดุแปลงหมายเลขทะเบียนที่ กท. 5050 และ ส.กท. 827 (บางส่วน) แขวงสามเสนใน เขตพญาไท กทม. เนื้อที่ประมาณ 3-1-91 ไร่ มีระยะเวลาโครงการ 3 ปี และ ให้ ธ.อาคารสงเคราะห์ (ธอส.) และ ธ.ออมสิน แยกบัญชีโครงการฯ เป็นโครงการตามนโยบายของรัฐบาล (Public Service Accout: PSA) และไม่นับรวมหนี้ที่ไม่ก่อให้เกิดรายได้ (NPLs) ที่เกิดจากการดําเนินโครงการฯ เป็นตัวชี้วัดผลการดําเนินงานของธนาคาร รวมทั้งให้สามารถนําค่าใช้จ่ายในการจัดทําโครงการฯ บวกกลับกําไรสุทธิเพื่อการคํานวณโบนัสพนักงานได้ต่อไป โดยที่ ธอส. และ ธ.ออมสินจะต้องไม่ขอรับการชดเชยงบฯ สําหรับการดําเนินโครงการฯ ในอนาคต
น.ส.ทิพานัน กล่าวว่า โครงการบ้านธนารักษ์ประชารัฐแบบเช่าระยะสั้น (Rental) เป็นโครงการเพื่อให้เจ้าหน้าที่ของรัฐที่มีรายได้ไม่เกินเดือนละ 20,000 บาทในวันที่ยื่นขอรับสิทธิเช่าพักอาศัยเป็นรายเดือน ค่าเช่าอาคารชุดพักอาศัยไม่เกินเดือนละ 4,000 บาท และปรับปรุงค่าเช่าเพิ่มขึ้นไม่เกินร้อยละ 15 ทุก 5 ปี และสามารถพักอาศัยได้เป็นเวลา 5 ปี เพื่อให้มีการเปลี่ยนแปลงรุ่นผู้อยู่อาศัยโดยเปิดโอกาสให้ผู้มีสิทธิรุ่นใหม่ได้มีโอกาสเข้ามาอยู่อาศัยแทน ซึ่งผู้ประกอบการลงทุนก่อสร้างอาคารชุดพักอาศัยจะได้สิทธิการเช่าที่ดินราชพัสดุและการบริหารอาคารชุดพักอาศัยระยะเวลา 30 ปี (ไม่รวมระยะเวลาก่อสร้าง) โดยได้เริ่มโครงการมาตั้งแต่ปี 2559 โดยขณะนี้มีโครงการเช่าระยะสั้น หมายเลขทะเบียนที่ กท.5050 กทม. และ ส.กท.827 (บางส่วน) แขวงสามเสนใน เขตพญาไท กทม. ยังอยู่ระหว่างดําเนินการแต่ไม่แล้วเสร็จเกิดความล่าช้าเพราะได้รับผลกระทบจากสถานการณ์การแพร่ระบาดโควิด-19 และกําหนดโครงการสิ้นสุดไปแล้วเมื่อ 18 เมษายน 2564 ที่ผ่านมา ที่ประชุม ครม. จึงมีมติให้ขยายกรอบการดําเนินโครงการ 3 ปีนับตั้งแต่วันที่ ครม.มีมติ เพื่อให้โครงการสําเร็จลุล่วงตามเป้าหมาย
“ด้วยความมุ่งมั่นที่จะสนับสนุนให้เจ้าหน้าที่ของรัฐและประชาชนมีความมั่นคงด้านที่อยู่อาศัย และสามารถใช้ประโยชน์บนที่ดินราชพัสดุได้ตามเป้าหมายที่กําหนดไว้ ที่ประชุม ครม. จึงมีความเห็นให้ ธอส. และ ธ.ออมสิน คัดกรองลูกค้ากลุ่มเป้าหมายที่เหมาะสมและให้มีการติดตามและเร่งรัดการดําเนินโครงการให้แล้วเสร็จภายในระยะเวลาที่ขยายกรอบการดําเนินโครงการไว้” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัด พม. เปิดมหกรรมเครือข่ายโรงเรียนผู้สูงอายุแห่งประเทศไทย มหกรรมเครือข่าย โรงเรียนผู้สูงอายุ 17 จังหวัดภาคเหนือ
วันอังคารที่ 6 ธันวาคม 2565
ปลัด พม. เปิดมหกรรมเครือข่ายโรงเรียนผู้สูงอายุแห่งประเทศไทย มหกรรมเครือข่าย โรงเรียนผู้สูงอายุ 17 จังหวัดภาคเหนือ
ปลัด พม. เปิดมหกรรมเครือข่ายโรงเรียนผู้สูงอายุแห่งประเทศไทย มหกรรมเครือข่าย โรงเรียนผู้สูงอายุ 17 จังหวัดภาคเหนือ
เมื่อวันที่ 4 ธ.ค. 65เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดมหกรรมเครือข่ายโรงเรียนผู้สูงอายุแห่งประเทศไทย มหกรรมเครือข่าย โรงเรียนผู้สูงอายุ 17 จังหวัดภาคเหนือ โดยมีพระครูปิยวรรณพิพัฒน์ ประธานเครือข่ายโรงเรียนผู้สูงอายุแห่งประเทศไทย ผู้บริหารกระทรวง พม. พัฒนาสังคมและความมั่นคงของมนุษย์จังหวัดเชียงราย พร้อมทีม One Home พม. จังหวัดเชียงราย และผู้แทนหน่วยงานภาคีเครือข่าย เข้าร่วมงาน ณ โรงเรียนผู้สูงอายุวัดหัวฝาย ตําบลสันกลาง อําเภอพาน จังหวัดเชียงราย
นายอนุกูล กล่าวว่า เครือข่ายโรงเรียนผู้สูงอายุ ของประเทศไทยเกิดจากการร่วมกันของโรงเรียนผู้สูงอายุทุกจังหวัดทั่วประเทศ ภายใต้แนวคิด “ร่วมแรง ร่วมใจ ผู้สูงวัย กายใจ เบิกบาน” ซึ่งโรงเรียนผู้สูงอายุเป็นรูปแบบหนึ่งในการส่งเสริมการเรียนรู้ตลอดชีวิต เพื่อพัฒนาคุณภาพชีวิตผู้สูงอายุ โดยมุ่งเน้นทักษะชีวิตที่จําเป็นที่ใช้ในชีวิตประจําวัน อีกทั้งเป็นแหล่งเรียนรู้ ถ่ายทอดภูมิปัญญา เพื่อให้ผู้สูงอายุได้แสดงศักยภาพ ด้วยการถ่ายทอด ภูมิความรู้ประสบการณ์ที่สั่งสมแก่บุคคลอื่น เป็นการสืบสานภูมิปัญญาให้คงคุณค่าอยู่คู่กับชุมชนและสังคมตลอดไป
นายอนุกูล กล่าวต่อไปว่า กระทรวง พม. ได้รับ ความเมตตาจากพระครูปิยวรรณพิพัฒน์ ประธานเครือข่ายโรงเรียนผู้สูงอายุแห่งประเทศไทย เป็นพี่เลี้ยงในการขับเคลื่อนโรงเรียนผู้สูงอายุทั่วประเทศ ซึ่งปัจจุบันมีจํานวนทั้งสิ้น 2,404 แห่ง โดยแบ่งออกเป็นภาคเหนือ จํานวน 835 แห่ง ภาคกลาง จํานวน 475 แห่ง ภาคตะวันออกเฉียงเหนือ จํานวน 804 แห่ง ภาคใต้ จํานวน 290 แห่ง สําหรับจังหวัดเชียงราย มีเครือข่ายโรงเรียนผู้สูงอายุมากที่สุด จํานวนทั้งสิ้น 162 แห่ง และมีชมรมคลังปัญญาผู้สูงอายุ จํานวน 18 อําเภอ ปัจจุบัน การดําเนินกิจกรรมของเครือข่ายโรงเรียนผู้สูงอายุครอบคลุมกิจกรรมใน 5 มิติ ได้แก่ 1) ด้านสุขภาพ 2) ด้านเศรษฐกิจ 3) ด้านสังคม การศึกษา วัฒนธรรม และประเพณี 4) ด้านสภาพแวดล้อมและการบริการสาธารณะ และ 5) ด้านนวัตกรรม
นายอนุกูล กล่าวเพิ่มเติมว่า กระทรวง พม. ขอขอบคุณภาคีเครือข่ายทุกภาคส่วนที่มีส่วนร่วมกันส่งเสริมและสนับสนุนการดําเนินงานของโรงเรียนผู้สูงอายุภาคเหนือ ตลอดจนร่วมกันพัฒนาคุณภาพชีวิตผู้สูงอายุและผู้ด้อยโอกาสในชุมชน โดยไม่ทิ้งใครไว้ข้างหลัง ตามนโนบายของรัฐบาล
รัฐบาลไทย-ข่าวทำเนียบรัฐบาล-อว. เปิดการประชุมนานาชาติสมาคมโบราณคดีก่อนประวัติศาสตร์ อินโด-แปซิฟิก IPPA ครั้ง ที่ 22
วันอังคารที่ 6 ธันวาคม 2565
อว. เปิดการประชุมนานาชาติสมาคมโบราณคดีก่อนประวัติศาสตร์ อินโด-แปซิฟิก IPPA ครั้ง ที่ 22
อว. เปิดการประชุมนานาชาติสมาคมโบราณคดีก่อนประวัติศาสตร์ อินโด-แปซิฟิก IPPA ครั้ง ที่ 22
รมว.อว และ ปอว. เปิดการประชุมนานาชาติสมาคมโบราณคดีก่อนประวัติศาสตร์ อินโด-แปซิฟิก IPPA ครั้ง ที่ 22โดยมีนักวิชาการด้านประวัติศาสตร์และโบราณคดี 850 คนจาก 50 ประเทศทั่วโลกเข้าร่วมประชุม ระหว่างวันที่ 7-12 พ.ย. 2565 ที่จังหวัดเชียงใหม่
ตอกย้ํา อว. สนับสนุน “ธัชชา-ธัชวิทย์” ขับเคลื่อนประเทศไทยด้วยวิทยาศาสตร์และสังคมศาสตร์ร่วมกัน สร้างคุณค่าและรายได้ของประเทศจากโบราณคดี ประวัติศาสตร์ในภูมิภาคเอเชียอาคเนย์ โดยนําร่องการเตรียมระบบการหาค่าอายุโบราณอย่างละเอียด, ศึกษาดีเอ็นเอโบราณ และ LiDAR ของภูมิภาค เพื่อค้นหาคําตอบข้อสงสัยทางประวัติศาสตร์
รัฐบาลไทย-ข่าวทำเนียบรัฐบาล-‘รมช.มนัญญา’ ตรวจเยี่ยมสหกรณ์การเกษตรเกาะช้าง
วันอังคารที่ 6 ธันวาคม 2565
‘รมช.มนัญญา’ ตรวจเยี่ยมสหกรณ์การเกษตรเกาะช้าง
‘รมช.มนัญญา’ ตรวจเยี่ยมสหกรณ์การเกษตรเกาะช้าง หนุนการทํากะปิเกาะช้าง สร้างรายได้ให้สมาชิก
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมสหกรณ์การเกษตรเกาะช้าง ต.เกาะช้างใต้ อ.เกาะช้าง จ.ตราด โดยมี นายกัฬชัย เทพวรชัย รองผู้ว่าราชการจังหวัดตราด นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายนิรันดร์ มูลธิดา รองอธิบดีกรมส่งเสริมสหกรณ์ หัวหน้าส่วนราชการ นางสาวอัญชนา ขุนสนธิ ประธานสหกรณ์การเกษตรเกาะช้าง ตลอดจนสมาชิกสหกรณ์ เกษตรกร เข้าร่วม
ทั้งนี้ สหกรณ์การเกษตรเกาะช้าง จํากัด ได้ดําเนินการผลิตกะปิและจัดซื้อกะปิจากสมาชิกไปจําหน่าย โดยกะปิเกาะช้างมีเอกลักษณ์คือ มีกลิ่นหอม รสชาติดี สะอาด ไร้สารปนเปื้อน อีกทั้งสภาพภูมิประเทศของเกาะช้างที่เป็นหาดทราย มีน้ําทะเลที่ใส แตกต่างจากพื้นที่อื่น ๆ ทําให้กะปิเกาะช้างมีชื่อเสียงโด่งดังในเรื่องของคุณภาพ และมีรสชาติที่อร่อยเป็นที่ยอมรับของคนทั่วไป ซึ่งกระทรวงเกษตรและสหกรณ์ พร้อมให้การสนับสนุนสมาชิกสหกรณ์เพื่อให้สมาชิกเกิดการกระจายรายได้สู่ชุมชน ลดความเหลื่อมล้ํา และสนับสนุนให้เกษตรกรรวมกลุ่มจัดตั้งเป็นสหกรณ์ สร้างความเข้มแข็ง ยกระดับความเป็นอยู่ให้ดีขึ้น โอกาสนี้ รมช.มนัญญา ยังได้เยี่ยมชมการสาธิตทํากะปิเกาะช้าง และผลิตภัณฑ์แปรรูปของสหกรณ์อีกด้วย
สําหรับสหกรณ์การเกษตรเกาะช้าง จํากัด ปัจจุบัน มีสมาชิกรวมทั้งสิ้น 208 คน มีทรัพย์สินรวม 3,372,711.86 บาท มีรายได้รวมทั้งสิ้น 341,899.86 บาท มีค่าใช้จ่ายรวมทั้งสิ้น 214,716.49 บาท ผลการดําเนินงานมีกําไรสุทธิ 127,183.29 บาท ลูกหนี้ชําระหนี้ได้ตามกําหนดร้อยละ 84.79 ของหนี้ที่ถึงกําหนดชําระ สหกรณ์อยู่ในเกณฑ์ที่ดี
รัฐบาลไทย-ข่าวทำเนียบรัฐบาล-"สมศักดิ์" เผยเตรียมฉีดวัคซีนโควิดให้นักโทษทุกคน หลังกรมควบคุมโรคเตรียมมอบล็อตใหญ่ให้ ชี้ต้องถอดบทเรียนเหตุจลาจลเผาเรือนจำ
วันอังคารที่ 6 ธันวาคม 2565
"สมศักดิ์" เผยเตรียมฉีดวัคซีนโควิดให้นักโทษทุกคน หลังกรมควบคุมโรคเตรียมมอบล็อตใหญ่ให้ ชี้ต้องถอดบทเรียนเหตุจลาจลเผาเรือนจํา
"สมศักดิ์" เผยเตรียมฉีดวัคซีนโควิดให้นักโทษทุกคน หลังกรมควบคุมโรคเตรียมมอบล็อตใหญ่ให้ ชี้ต้องถอดบทเรียนเหตุจลาจลเผาเรือนจํา แนะวางแผนป้องกันอย่าให้เกิดซ้ํา ทํางานห้ามหละหลวม พัฒนาให้ดีกว่าเดิม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า สัปดาห์ที่ผ่านมา ตนและคณะ ได้เยี่ยมชม นิทรรศการของกรมราชทัณฑ์ กรณีถอดบทเรียนเหตุจลาจลและการเผาเรือนจําจังหวัดบุรีรัมย์และเรือนจําจังหวัดกระบี่ ซึ่งปัจจัยที่ก่อให้เกิดการก่อจลาจลของเรือนจํา เพราะความแออัด รวมถึงสถานการณ์การแพร่ระบาดของเชื้อไวรัสโควิด-19 ทําให้ผู้ต้องขังเกิดความตระหนก ตื่นกลัวและความเครียดของผู้ต้องขังที่กลัวการติดเชื้อ กลัวจะไม่ได้รับการรักษา และไม่ได้มีการแยกพื้นที่ชัดเจนระหว่างผู้ต้องขังป่วยและผู้ต้องขังปกติ นอกจากนี้เจ้าหน้าที่ส่วนใหญ่ไม่มีความรู้ความเข้าใจเกี่ยวกับโรคระบาด การป้องกัน และการปฏิบัติตน รวมทั้งยังขาดการสื่อสารทําความเข้าใจระหว่างเจ้าหน้าที่และผู้ต้องขัง ในเรื่องของการให้ความรู้ในขณะนั้น ซึ่งหลังจากนั้น กรมราชทัณฑ์ได้ถอดบทเรียนและดําเนินการแก้ไขปัญหาต่างๆ แล้ว เช่น การจัดทํามาตรฐานในการปฏิบัติงานด้านการควบคุมผู้ต้องขัง (SOPs) การสร้างระบบสืบสวนหาข่าวและเครือข่าย การซ้อมแผนเผชิญเหตุทุกไตรมาส
นายสมศักดิ์ กล่าวอีกว่า นอกจากนี้ กรมราชทัณฑ์ได้ตั้งคณะทํางานศึกษารูปแบบเรือนจําใหม่ที่สอดคล้องกับภารกิจงานราชทัณฑ์ในอนาคต โดยศึกษาจากรูปแบบเรือนจําของต่างประเทศและประยุกต์ให้เหมาะสมกับบริบทงานราชทัณฑ์ไทย แบ่งเป็น 2 ประเภท คือ 1. เรือนจํารูปแบบใหม่ เป็นเรือนจํารูปแบบวิทยาลัย ความมั่นคงปานกลาง ตอบสนองต่อภารกิจได้หลากหลาย และ 2. เรือนจําเฉพาะทาง เป็นเรือนจําที่ใช้แผนผังเรือนจํารูปแบบสนาม/ลานบ้าน ที่แยกพื้นที่ใช้สอยแต่ละแดนออกจากกันอย่างชัดเจน ขณะเดียวกันก็มีพื้นที่ส่วนกลางที่ผู้ต้องขังสามารถสลับเวลาการเข้าใช้งานได้ พร้อมปรับเป็นเรือนจําเฉพาะทางต่าง ๆ ได้ อาทิ เรือนจําอุตสาหกรรม เรือนจํากีฬา เรือนจําการศึกษา
"แม้ว่าขณะนี้สถานการณ์โควิดจะดีขึ้น แต่ผมก็ยังสั่งการให้กรมราชทัณฑ์ต้องติดตามสถานการณ์อย่างใกล้ชิดหาทางป้องกันอย่าหละหลวม อย่าให้เกิดปัญหาความวุ่นวายเหมือนอย่างเดิม จนนักโทษก่อการจราจลอีก ยารักษาโรค ยาฟ้าทะลายโจรต้องเตรียมให้พร้อมอย่าให้ขาด และขณะนี้ได้รับการประสานจากกรมควบคุมโรค ว่ามีวัคซีน โควิด-19 ประมาณ 2 แสนกว่าโดสที่จะมอบให้ ดังนั้นจะให้กรมราชทัณฑ์ฉีดวัคซีนให้ผู้ต้องขังทุกเรือนจํา จากนี้ในเรื่องของมาตรฐานการทํางานในเรือนจําต้องปฏิบัติตามหลักสากล และพัฒนาให้ดีขึ้นกว่าเดิมอีก ทุกอย่างต้องโปร่งใสและตรวจสอบได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-รัฐบาลชูกิจกรรมกีฬากระตุ้นเศรษฐกิจท้องถิ่น  สำนักงานการท่องเที่ยวจังหวัดทั่วประเทศลุยจัด “1 จังหวัด 1 Sport Event” เชิญชวนผู้สนใจติดตามโปรแกรมและเดินทางท่องเที่ยวเชิงกีฬาส่งท้ายปี
วันเสาร์ที่ 24 ธันวาคม 2565
24/12/2565
รัฐบาลชูกิจกรรมกีฬากระตุ้นเศรษฐกิจท้องถิ่น  สํานักงานการท่องเที่ยวจังหวัดทั่วประเทศลุยจัด “1 จังหวัด 1 Sport Event” เชิญชวนผู้สนใจติดตามโปรแกรมและเดินทางท่องเที่ยวเชิงกีฬาส่งท้ายปี
รัฐบาลชูกิจกรรมกีฬากระตุ้นเศรษฐกิจท้องถิ่น  สํานักงานการท่องเที่ยวจังหวัดทั่วประเทศลุยจัด “1 จังหวัด 1 Sport Event” เชิญชวนผู้สนใจติดตามโปรแกรมและเดินทางท่องเที่ยวเชิงกีฬาส่งท้ายปีเก่ายาวถึงต้นปี 2566
วันนี้ 24 ธ.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายให้หน่วยงานที่เกี่ยวข้องร่วมกันขับเคลื่อนให้ทุกจังหวัดของประเทศได้รับประโยชน์จากการฟื้นตัวของการท่องเที่ยว โดยให้มีการจัดกิจกรรมต่างๆ เพื่อส่งเสริมการท่องเที่ยวทั้งในและระหว่างจังหวัด
ในส่วนของกระทรวงการท่องเที่ยวและกีฬา นําโดยนายพิพัฒน์ รัชกิจประการ รมว.การท่องเที่ยวและกีฬา ได้ดําเนินการในหลายกิจกรรมเพื่อฟื้นฟูเศรษฐกิจการท่องเที่ยวเชิงพื้นที่และลงไปถึงระดับท้องถิ่น ซึ่งรวมถึงการใช้กิจกรรมด้านกีฬาหรือ Sport Event เป็นกลไกขับเคลื่อน โดยตั้งแต่ปลายปี 2565 ต่อเนื่องถึงต้นปี 2566 กระทรวงการท่องเที่ยวฯ ได้ให้สํานักงานการท่องเที่ยวและกีฬาจังหวัดทั่วประเทศร่วมกับหน่วยงานในจังหวัดจัดงาน “1 จังหวัด 1 Sport Event” เพื่อกระตุ้นเศรษฐกิจและการจ้างงานในท้องถิ่น สนับสนุนให้เกิดการเดินทางท่องเที่ยวพร้อมส่งเสริมให้ประชาชนมีกิจรรมเสริมสร้างสุขภาพที่แข็งแรง
น.ส.ไตรศุลี กล่าวว่า ตั้งแต่เดือนพ.ย. 65 เป็นต้นมา หลายจังหวัดได้ทยอยจัดกิจกรรม 1 จังหวัด 1 Sport Event ทั้งการแข่งขันเดิน วิ่ง ปั่นจักรยาน พายเรือหรือกิจกรรมทางน้ําอื่นๆ โดยมีกองยุทธศาสตร์และแผนงาน สํานักงานปลัดกระทรวงการท่องเที่ยวและกีฬา ดําเนินการประเมินผลกระทบทางเศรษฐกิจอย่างต่อเนื่อง โดยข้อมูลเบื้องต้น ณ วันที่ 16 ธ.ค. 65 มีการดําเนินการจัดงานไปแล้ว 9 จังหวัด เกิดผลทางเศรษฐกิจรวม 15.75 ล้านบาท อาทิ งาน Nan Run จ.น่าน สร้างผลต่อเศรษฐกิจ 3.68 ล้านบาท งานแข่งขันเรือพายในกว๊านพะเยา จ.พะเยา 2.17 ล้านบาท งาน SIX TO SIX Chanthaburi Night Run จ.จันทบุรี 2.64 ล้านบาท เป็นต้น
ส่วนในครึ่งหลังของเดือน ธ.ค. ที่มีการจัดกิจกรรมและได้รับความสนใจจากนักท่องเที่ยวอย่างมาก อาทิ วันที่ 18 ธ.ค. 65 จ.ระยองจัดกิจกรรมพายทะลุปอด SUP Board @ป่ากลางเมืองระยอง, วันที่ 19-20 ธ.ค. 65 จ.พิษณุโลก จัดกิจกรรม สองแคว วอเตอร์สปอร์ท ส่วนช่วงส่งท้ายปีก็จะมีกิจกรรมในหลายจังหวัดที่เชิญชวนให้นักท่องเที่ยวจากทั่วประเทศไปร่วม อาทิ วันที่ 24-25 ธ.ค. 65 จ.ปราจีนบุรี จัดกิจกรรมนอนแคมป์ดูดาวตื่นเช้ามาปั่น, วันที่ 25 ธ.ค. 65 จ.กําแพงเพชร กิจกรรมวิ่งเทรล Khlonglan Trail Running 2022, วันที่ 30 ธ.ค. 65 จ.มุกดาหาร จัด กิจกรรมวิ่ง Night Run สีสันแห่งเมืองมุก, วันที่ 31 ธ.ค. 65 จ.ชุมพร จัดกิจกรรม Grand Sand Dune Beach Run and Countdown 2023
สําหรับโครงการ 1 จังหวัด 1 Sport Event จังหวัดต่างๆ ทั่วประเทศจะทยอยจัดงานไปจนถึงต้นปี 2566 โดยผู้ที่สนใจการท่องเที่ยวเชิงกีฬา สามารถติดตามตารางกิจกรรมทั่วประเทศได้จากลิงค์ bit.ly/3YFeLed ซึ่งกระทรวงการท่องเที่ยวและกีฬาจะทยอยประกาศตารางกิจกรรมของแต่ละเดือนในแต่ละจังหวัดให้ทราบต่อไป
รัฐบาลไทย-ข่าวทำเนียบรัฐบาล-Motto for 2023 Children’s Day
วันเสาร์ที่ 24 ธันวาคม 2565
24/12/2565
Motto for 2023 Children’s Day
Motto for 2023 Children’s Day
December 23, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha announced the motto for 2023 Children’s Day, which falls on Saturday, January 14, 2023, as:
“Dutiful, Disciplined, Do Good Deeds”
According to the Government Spokesperson, the Prime Minister has given the motto for Children’s Day for 9 years in a role since 2015.
รัฐบาลไทย-ข่าวทำเนียบรัฐบาล-"ทิพานัน" ชี้ดัชนีเชื่อมั่นSMEเดือนพ.ย. สูงสุดในรอบ 11 เดือน พุ่ง 53.8 เพิ่มขึ้นต่อเนื่อง 4 เดือนติด  ส่งสัญญาณธุรกิจฟื้นตัวเกือบเป็นปกติ
วันเสาร์ที่ 24 ธันวาคม 2565
24/12/2565
"ทิพานัน" ชี้ดัชนีเชื่อมั่นSMEเดือนพ.ย. สูงสุดในรอบ 11 เดือน พุ่ง 53.8 เพิ่มขึ้นต่อเนื่อง 4 เดือนติด  ส่งสัญญาณธุรกิจฟื้นตัวเกือบเป็นปกติ
"ทิพานัน" ชี้ดัชนีเชื่อมั่นSMEเดือนพ.ย. สูงสุดในรอบ 11 เดือน พุ่ง 53.8 เพิ่มขึ้นต่อเนื่อง 4 เดือนติด ส่งสัญญาณธุรกิจฟื้นตัวเกือบเป็นปกติ สะท้อนผลสําเร็จมาตรการช่วยเหลือของ'พล.อ.ประยุทธ์' ประคองธุรกิจ พยุงการจ้างงาน กระจายความเจริญไปทุกภูมิภาค
วันนี้ 24 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะประธานคณะกรรมการส่งเสริมวิสาหกิจขนาดกลางและขนาดย่อม (สสว.) ได้ผลักดันมาตรการช่วยเหลือผู้ประกอบการ SMEs จากผลกระทบวิกฤติการแพร่ระบาดของเชื้อไวรัสโควิด-19 เช่น มาตรการด้านสินเชื่อ การลดภาระค่าธรรมค้ําประกันของผู้ประกอบการ SMEs และโครงการส่งเสริมและรักษาระดับการจ้างงานในธุรกิจ SMEs เพื่อประคับประคองธุรกิจและพยุงการจ้างงานของประเทศ ส่งผลให้ล่าสุดสสว. รายงานว่าดัชนีความเชื่อมั่นผู้ประกอบการ SME หรือ SMESI อยู่ที่ระดับ 53.8 เพิ่มขึ้นติดต่อกันเป็นระยะเวลา 4 เดือน และสูงสุดในรอบ 11 เดือนซึ่งมีปัจจัยมาจากการขยายตัวต่อเนื่อง ของภาคการท่องเที่ยวและ ภาคการค้าที่ชัดเจนจนเกือบเป็นปกติ
น.ส.ทิพานัน กล่าวว่า ส่วนในรายภาคธุรกิจ พบว่าภาคการบริการมีค่าดัชนี SMESI สูงสุดอยู่ที่ 55.3 จากการท่องเที่ยวและธุรกิจบริการที่เกี่ยวเนื่องขยายตัว และที่น่าสนใจคือ ภาคการเกษตร มีค่าดัชนี SMESI เพิ่มขึ้นสูงสุดถึง 3.2 มาอยู่ที่ 53.4 จากการขายได้ราคาที่ดีขึ้นโดยเฉพาะกลุ่มพืชไร่ เช่น ข้าวเปลือกเจ้า ข้าวเปลือกเหนียว และกลุ่มไม้ดอกไม้ประดับ ส่วนภาคการค้าขยายตัวทั้งการค้าปลีกและค้าส่งโดยเฉพาะภาคเหนือและภาคใต้ที่ได้อานิสงส์จากการท่องเที่ยวที่ขยายตัว และยังทําให้ภาคการผลิตปรับตัวดีขึ้นจากกําลังซื้อและต้นทุนที่มีแนวโน้มดีขึ้นด้วย ทั้งนี้ ดัชนีเชื่อมั่น SMEsที่ปรับตัวเพิ่มขึ้นอย่างต่อเนื่อง สะท้อนสัญญาณการฟื้นตัวของธุรกิจ SMEs อันเป็นผลสําเร็จจาก มาตรการต่างๆ ของรัฐบาล นอกจากนี้ยังส่งผลให้แนวโน้มดัชนีคาดการณ์ 3 เดือนข้างหน้าปรับตัวเพิ่มขึ้นทุกภูมิภาคจากการคาดการณ์การขยายตัวของนักท่องเที่ยวที่จะเพิ่มมากขึ้น รวมถึงสัญญาณบวกจากแนวโน้มต้นทุนธุรกิจทําให้คลายกังวลต่อค่าครองชีพและกําลังซื้อของผู้บริโภคในอนาคต
รองโฆษกประจําสํานักนายกรัฐมนตรี กล่าวว่า สําหรับสถานการณ์เศรษฐกิจ SMEsในช่วง 9 เดือนแรกของปี 2565 (เดือนมกราคม-กันยายน)นั้นมีข้อมูลจากนายวีระพงศ์ มาลัย ผู้อํานวยการสํานักงานส่งเสริมวิสาหกิจขนาดกลางและขนาดย่อม (สสว.) ว่า การสร้างมูลค่าเพิ่มทางเศรษฐกิจ (GDP SMEs)มีมูลค่ารวม 4.54 ล้านล้านบาท ขยายตัว 5.1% คิดเป็นสัดส่วน 35.2% ของGDPประเทศ คาดว่าทั้งปีจะขยายตัวเป็น 6.02 ล้านล้านบาท จากSMEsในระบบฐานข้อมูลของ สสว. 3.178 ล้านราย คิดเป็น 99.57% ของจํานวนวิสาหกิจรวมทั้งหมด มีการจ้างงานกว่า 12.6 ล้านคน คิดเป็น 71.86% ของการจ้างงานรวมทั้งประเทศ และคาดว่าจะขยายตัว 4.1-5.8% ค่ากลาง 4.9% ในปี 2566
"พล.อ.ประยุทธ์ให้ความสําคัญในการช่วยเหลือและพัฒนาเพิ่มศักยภาพของ SMEs เนื่องจากเป็นกลไกฟันเฟืองสําคัญในการขับเคลื่อนเศรษฐกิจ และความสามารถในการแข่งขันของประเทศ ทําให้เกิดการจ้างงานและกระจายความเจริญไปยังภูมิภาคต่างๆทั่วประเทศ” รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี การส่งออกน้ำตาลไทยคึกคัก คาดการณ์มีมูลค่าสูงถึง 3.7 พันล้านดอลลาร์ ในปี 2566
วันเสาร์ที่ 24 ธันวาคม 2565
24/12/2565
​โฆษกรัฐบาลเผย นายกฯ ยินดี การส่งออกน้ําตาลไทยคึกคัก คาดการณ์มีมูลค่าสูงถึง 3.7 พันล้านดอลลาร์ ในปี 2566
พร้อมกันนี้ นายกแนะให้ปรับแผนการดําเนินกิจกรรมทางเศรษฐกิจให้สอดคล้องกับกระแสโลก เพื่อการพัฒนาที่เท่าทันเสมอ
วันนี้ (24 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบจากการรายงานว่าปริมาณการส่งออกน้ําตาลของประเทศไทยมีแนวโน้มเพิ่มมากขึ้น ยินดีที่จะเป็นอีกส่วนสําคัญในการกระตุ้นฟื้นฟูเศรษฐกิจ
โฆษกประจําสํานักนายกรัฐมนตรีเปิดเผยว่า ไทยถือเป็นหนึ่งในผู้ผลิตและผู้ส่งออกน้ําตาลทรายอันดับต้นๆ ของโลก ซึ่งจากการรายงานศูนย์วิจัยกสิกร คาดว่าปี 2566 มูลค่าการส่งออกน้ําตาลทรายของไทยน่าจะขยายตัวต่อเนื่องจากปี 2565 ที่อาจเติบโตได้ถึง 125% โดยเมื่อเปรียบเทียบช่วงเดียวกันของ 2 ปีก่อนหน้านี้ ที่เกิดภาวะเศรษฐกิจถดถอยในช่วงปี 2563-2564 และผลกระทบโควิด ใน 10 เดือนแรกของปี 2565 มูลค่าการส่งออกน้ําตาลทรายได้ขยายตัว 120.1% ซึ่งคาดว่ามูลค่าการส่งออกน้ําตาลของประเทศไทยจะสูงถึง 3.7 พันล้านดอลลาร์ ในปี 2566 โดยขยายตัว 1-5% ทั้งนี้ ช่วง 10 ปีที่ผ่านมา ไทยถือเป็นผู้ผลิตน้ําตาลรายใหญ่ลําดับที่ 4 ของโลก รองจากบราซิล อินเดีย และอียู ซึ่งจากปัจจัยที่เอื้ออํานวย ในปีนี้และปีหน้า ประเทศไทยสามารถไต่อันดับการส่งออกน้ําตาล ในระดับที่สูงขึ้นได้
ประกอบกับปริมาณผลผลิตและสต็อกน้ําตาลทรายของไทยเพียงพอกับความต้องการในตลาดส่งออกที่เพิ่มขึ้นสูง ซึ่งเป็นผลมาจากปัจจัยทางสภาพภูมิอากาศที่สามารถปลูกอ้อยได้ดี ทําให้สามารถผลิตน้ําตาลได้ปริมาณมาก และมีคุณภาพสูง สําหรับฤดูกาลผลิตอ้อยปี 2565/2566 คาดว่าจะมีปริมาณผลผลิตมากกว่า 100 ล้านตัน และจากการที่อินเดีย ซึ่งเป็นผู้ผลิตน้ําตาลอันดับ 2 ของโลกจํากัดการส่งออกน้ําตาลจนถึงเดือนตุลาคม 2566 เพิ่มโอกาสให้ไทยสามารถเพิ่มมูลค่าการส่งออกน้ําตาลได้ ขณะที่การส่งออกน้ําตาลทรายพบว่า มีตลาดคู่ค้าใหม่หลายประเทศที่ต้องการนําเข้าน้ําตาลทรายจากไทยมากขึ้น เช่น จีน แทนซาเนีย เคนยา อย่างไรก็ดี ยังมีอีกหลายปัจจัยแม้ว่าจะมีโอกาสทางการค้าแต่อาจมีปัจจัยแวดล้อมอื่น ๆ ด้วย ซึ่งเป็นผลสืบเนื่องมาจาก ปริมาณการผลิตน้ําตาลที่มากขึ้น จากบราซิล ไทย และจีน อาจส่งผลให้ราคาน้ําตาลในตลาดโลกปรับตัวลดลง
“นายกรัฐมนตรีชื่นชม และขอบคุณการทํางานของทุกภาคส่วน ที่ช่วยผลักดันการส่งออกสินค้าของไทย การร่วมแรงร่วมใจนี้จะช่วยเพิ่มโอกาสฟื้นฟูเศรษฐกิจให้ประเทศ อย่างไรก็ดี กระแสโลกทุกวันนี้มีการเปลี่ยนแปลงเสมอ ผู้คนคํานึงถึงสุขภาพในการรับประทานอาหารมากขึ้น จึงอยากให้ภาคส่วนธุรกิจคํานึงถึงผลกระทบจากการเปลี่ยนแปลงและนํามาปรับใช้ สร้างไอเดียทางธุรกิจ ต่อยอดประกอบกับการพัฒนาทางนวัตกรรม เพื่อให้ไทยไม่ตกกระแส และมีการพัฒนาเปลี่ยนแปลงการดําเนินกิจกรรมทางเศรษฐกิจที่เท่าทันกระแสของโลกเสมอ” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส ตีแบดมินตันกระชับมิตร ในงาน Econmass Sportday 2022
วันเสาร์ที่ 24 ธันวาคม 2565
ดีอีเอส ตีแบดมินตันกระชับมิตร ในงาน Econmass Sportday 2022
ดีอีเอส ตีแบดมินตันกระชับมิตร ในงาน Econmass Sportday 2022
วันนี้(24ธันวาคม65) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวเปิดงานEconmass Sportday 2022 จัดโดยสมาคมผู้สื่อข่าวเศรษฐกิจพร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม ร่วมแข่งขันแมตช์พิเศษ โดยมีคุณสุจิตราเอกมงคลไพศาลอดีตนักแบดมินตันทีมชาติไทยมือวางอันดับ5ของโลกคุณจิตวดี เพ็งมากนายกสมาคมผู้สื่อข่าวเศรษฐกิจและคุณกัญณัฏฐ์บุตรดีเป็นคู่เปิดณสนามแบดมินตันบริษัทโทรคมนาคมแห่งชาติจํากัด(มหาชน)หรือNTถนนแจ้งวัฒนะ
___________________
รัฐบาลไทย-ข่าวทำเนียบรัฐบาล-​นายกรัฐมนตรียินดีวัคซีนโควิด19 ฝีมือคนไทย เอชเอ็กซ์พี-จีพีโอแวค ของ อภ. ใกล้สำเร็จ คาดขึ้นทะเบียนตามแผนในปี 2566
วันเสาร์ที่ 24 ธันวาคม 2565
24/12/2565
​นายกรัฐมนตรียินดีวัคซีนโควิด19 ฝีมือคนไทย เอชเอ็กซ์พี-จีพีโอแวค ของ อภ. ใกล้สําเร็จ คาดขึ้นทะเบียนตามแผนในปี 2566
​นายกรัฐมนตรียินดีวัคซีนโควิด19 ฝีมือคนไทย เอชเอ็กซ์พี-จีพีโอแวค ของ อภ. ใกล้สําเร็จ คาดขึ้นทะเบียนตามแผนในปี 2566 ขอบคุณความร่วมมือทุกฝ่าย ประชาชนผู้เป็นอาสาสมัคร ย้ํารัฐบาลพร้อมสนับสนุนทุกการพัฒนาเทคโนโลยีคนไทย
วันนี้ 24 ธันวาคม 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความยินดีหลังจากได้รับทราบรายงานว่าการพัฒนาวัคซีนป้องกันโควิด19 เอชเอ็กซ์พี-จีพีโอแวค (HXP-GPOVac) ขององค์การเภสัชกรรม (อภ.) ได้เข้าใกล้ผลสําเร็จ โดยขณะนี้เข้าสู่การทดลองในมนุษย์ หรือการทดลองทางคลินิกระยะที่ 3 แล้ว ซึ่งหากการทดลองในส่วนนี้ประสบความสําเร็จ จะนําไปสู่การดําเนินการตามแผนงานคือ ขึ้นทะเบียนภายในปี 2566 ดําเนินการผลิตและกระจายวัคซีนสู่ประชาชน โดย อภ.จะมีศักยภาพในการผลิตวัคซีนประมาณ 5-10 ล้านโดสต่อปี
นายกรัฐมนตรีขอบคุณ อภ. กระทรวงสาธารณสุข และทุกหน่วยงานที่เกี่ยวข้อง ตลอดจนประชาชนที่เป็นอาสาสมัครในการทดสอบทางคลินิกทั้งใน 2 ระยะที่ผ่านมา และระยะที่ 3 ซึ่งกําลังดําเนินการที่โรงพยาบาลนครพนม จํานวน 4,000 คน ที่อาสาสมัครเป็น พี่น้อง อสม. และประชาชนชาวนครพนม
“นายกรัฐมนตรีขอบคุณทุกฝ่ายที่ร่วมกันผลักการพัฒนาวัคซีนฝีมือคนไทย และขอให้โครงการนี้เป็นตัวอย่างว่าทุกความสําเร็จจะเกิดขึ้นได้ก็ด้วยความร่วมแรงร่วมใจของคนไทย การมีเงินทุน ความรู้ เทคโนโลยี แต่ขาดอาสาสมัครที่เสียสละการทดสอบก็ไม่ทางสําเร็จได้ ทุกฝ่ายต่างมีบทบาทสําคัญ ขณะรัฐบาลเองก็จะทําหน้าที่ให้การสนับสนุนด้านงบประมาณบุคลากรเพื่อพัฒนาทุกเทคโนโลยีและขีดความสามารถของคนไทย” น.ส.ไตรศุลี กล่าว
น.ส.ไตรศุลี กล่าวว่า วานนี้ (23 ธ.ค.) นายอนุทิน ชาญวีรกูล รองนายกรัฐมนตรีและรมว.สาธารณสุข ได้ลงพื้นที่ จ.นครพนมเพื่อติดตามการเริ่มการทดสอบทางคลินิกระยะที่ 3 ของวัคซีนเอชเอ็กซ์พี-จีพีโอแวค ณ โรงพยาบาลนครพนม ได้มีรายงานว่าหากการทดสอบครั้งนี้สําเร็จไปได้ จะเป็นก้าวสําคัญที่จะทําให้คนไทยเข้าถึงวัคซีนอย่างทั่วถึง ลดภาระค่าใช้จ่ายในการนําเข้าวัคซีนจากต่างประเทศ และส่งเสริมให้เกิดความมั่นคงด้านวัคซีนหากเกิดการระบาดขึ้นอีกในอนาคต
สําหรับโครงการพัฒนาวัคซีนเอชเอ็กซ์พี-จีพีโอแวค เป็นความร่วมมือของ อภ. กับองค์กรต่างๆ ได้แก่ PATH, Icahn School of Medicine at Mount Sinai (Icahn Mount Sinai) นิวยอร์ค, University of Texas at Austin (UT Austin) ประเทศสหรัฐอเมริกา และโรงงานผู้ผลิตวัคซีนใน 3 ประเทศ คือ บราซิล เวียดนาม และไทย โดยการสนับสนุนของคณะกรรมการส่งเสริมวิทยาศาสตร์ วิจัยและนวัตกรรม (กสว.) ผ่านทางหน่วยบริหารและจัดการทุนด้านการเพิ่มความสามารถในการแข่งขันของประเทศ (บพข.) สถาบันวัคซีนแห่งชาติ
รัฐบาลไทย-ข่าวทำเนียบรัฐบาล-รมช.ประภัตร เปิดงานมหกรรมเกษตรกรรมยั่งยืนจังหวัดร้อยเอ็ด (เทศกาลข้าวหอมมะลิโลก ครั้งที่ 22)
วันศุกร์ที่ 23 ธันวาคม 2565
รมช.ประภัตร เปิดงานมหกรรมเกษตรกรรมยั่งยืนจังหวัดร้อยเอ็ด (เทศกาลข้าวหอมมะลิโลก ครั้งที่ 22)
รมช.ประภัตร เปิดงานมหกรรมเกษตรกรรมยั่งยืนจังหวัดร้อยเอ็ด (เทศกาลข้าวหอมมะลิโลก ครั้งที่ 22) เพื่อเป็นการประชาสัมพันธ์ข้าวหอมมะลิ สืบสานวัฒนธรรมและส่งเสริมการท่องเที่ยวของจังหวัดร้อยเอ็ด
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงานมหกรรมเกษตรกรรมยั่งยืนจังหวัดร้อยเอ็ด (เทศกาลข้าวหอมมะลิโลก ครั้งที่ 22) ณ บริเวณโดมเวทีกลางลานสาเกตนครสวนสมเด็จพระศรีนครินทร์ร้อยเอ็ด อําเภอเมืองร้อยเอ็ด จังหวัดร้อยเอ็ด ว่า งานมหกรรมเกษตรกรรมยั่งยืนจังหวัดร้อยเอ็ด (เทศกาลข้าวหอมมะลิโลก ครั้งที่ 22) ได้รับความร่วมมือจากทุกภาคส่วนที่ทุ่มเททํางานในการพัฒนาและประชาสัมพันธ์ข้าวหอมมะลิอันทรงคุณค่าของผืนแผ่นดินไทย ถือเป็นความภาคภูมิใจของคนไทยทั้งชาติที่ “ข้าวหอมมะลิ 105” ซึ่งปลูกในภาคอีสานของประเทศไทย เป็นที่ยอมรับจากต่างประเทศ โดยทั่วไปให้คํานิยามว่า “หอม-เรียวยาว-ขาวนุ่ม” ซึ่งในบรรดา 5 จังหวัดในเขตทุ่งกุลาร้องไห้ จังหวัดร้อยเอ็ด ถือว่ามีพื้นที่ในการปลูกข้าวกว้างใหญ่ที่สุดถึงร้อยละ 46 หรือกว่า 9.4 แสนไร่ และด้วยเอกลักษณ์ที่พิเศษของข้าวหอมมะลิทุ่งกุลาร้องไห้ คือ ลักษณะความนุ่มของข้าวและกลิ่นหอมนั้น ทําให้ทั่วโลกยอมรับว่าเป็นข้าวที่มีคุณภาพที่ดีที่สุด จนได้รับการรับรองสิ่งบ่งชี้ทางภูมิศาสตร์ หรือ GI อีกด้วย
“ในวันนี้มีความยินดีเป็นอย่างยิ่งที่ได้มาเปิดงานมหกรรมเกษตรกรรมยั่งยืนจังหวัดร้อยเอ็ด (เทศกาลข้าวหอมมะลิโลก ครั้งที่ 22) โดยกระทรวงเกษตรฯ ได้เข้ามาส่งเสริมให้มีการทําการเกษตรมูลค่าสูง เพราะจะทําการเกษตรแบบดั้งเดิมต่อไปไม่ได้ จะต้องเน้นเรื่องการผลิตที่มีประสิทธิภาพสูง ได้มาตรฐานสูง และก่อให้เกิดรายได้สูง มุ่งพัฒนาและส่งเสริมการเกษตรแบบอัจฉริยะ ส่งเสริมการแปรรูปผลผลิตทางการเกษตรสู่เกษตรมูลค่าสูง สร้างความยั่งยืนทางการเกษตรด้วยโมเดลเศรษฐกิจ BCG สนับสนุนการค้าอุตสาหกรรมยุคใหม่ ขับเคลื่อนเศรษฐกิจดิจิทัล นําฐานข้อมูลทางเศรษฐกิจมาใช้ประโยชน์ พัฒนาการค้าทันสมัยใช้เทคโนโลยี เพื่อลดต้นทุนการผลิต และเพิ่มรายได้ให้กับพี่น้องเกษตรกร” รมช.ประภัตร กล่าว
จังหวัดร้อยเอ็ด เป็นจังหวัดที่มีพื้นที่ปลูกข้าวหอมมะลิในเขตทุ่งกุลาร้องไห้มากที่สุด จํานวนกว่า 940,000 ไร่การจัดงานในครั้งนี้มีวัตถุประสงค์ 1) เพื่อเป็นการประชาสัมพันธ์ข้าวหอมมะลิและผลิตภัณฑ์ ตลอดจนสินค้าการเกษตรต่างๆที่สําคัญของจังหวัด และเชื่อมโยงการตลาดข้าวหอมมะลิจังหวัดร้อยเอ็ดจากกลุ่มเกษตรกรไปสู่ช่องทางการตลาดทั้งภายในประเทศ และต่างประเทศให้หลากหลายช่องทาง 2) เพื่อนําเสนอนวัตกรรมและเทคโนโลยีสมัยใหม่ ในกระบวนการผลิตที่เหมาะสมกับพื้นที่ การแปรรูปข้าวและอุตสาหกรรมด้านอาหารและสินค้าการเกษตรอื่นๆสู่การทําเกษตรมูลค่าสูง3) เพื่อสืบสานวัฒนธรรมและส่งเสริมการท่องเที่ยวของจังหวัดร้อยเอ็ด ซึ่งภายในงานมีหน่วย งานที่ร่วมจัดกิจกรรมต่างๆ
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิร่วมเฉลิมฉลองเทศกาลคริสต์มาสและปีใหม่ 2566 ส่งความสุขให้ผู้โดยสาร
วันศุกร์ที่ 23 ธันวาคม 2565
ท่าอากาศยานสุวรรณภูมิร่วมเฉลิมฉลองเทศกาลคริสต์มาสและปีใหม่ 2566 ส่งความสุขให้ผู้โดยสาร
...
ท่าอากาศยานสุวรรณภูมิร่วมเฉลิมฉลองเทศกาลคริสต์มาสและปีใหม่ 2566 ส่งความสุขให้ผู้โดยสาร
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) กระทรวงคมนาคม ส่งความสุขให้ผู้โดยสาร และผู้ใช้บริการในช่วงเทศกาลคริสต์มาสและปีใหม่ 2566 โดยจัดมุมถ่ายภาพต้นคริสต์มาสและบอลลูนยักษ์ พร้อมตกแต่งประดับไฟและกล่องของขวัญ ภายใต้แนวคิด (Theme) Travel make us happy ตั้งแต่วันที่17 ธันวาคม 2565 - 5 มกราคม 2566 บริเวณเคาน์เตอร์เช็กอิน Row H/J ห้องโถงผู้โดยสารขาออก ชั้น 4และบริเวณห้องโถงผู้โดยสารขาเข้าภายในประเทศ ชั้น 2 ประตู 1 เพื่อสร้างรอยยิ้มและส่งความปรารถนาดี แก่ผู้โดยสารในช่วงเทศกาลแห่งความสุข
รัฐบาลไทย-ข่าวทำเนียบรัฐบาล-นราพัฒน์ ถก 3 ประเด็นเพื่อแก้ปัญหาให้เกษตรกรและหน่วยงานท้องถิ่น ผ่านเวทีประชุมคณะกรรมการผู้ช่วยรัฐมนตรี
วันศุกร์ที่ 23 ธันวาคม 2565
นราพัฒน์ ถก 3 ประเด็นเพื่อแก้ปัญหาให้เกษตรกรและหน่วยงานท้องถิ่น ผ่านเวทีประชุมคณะกรรมการผู้ช่วยรัฐมนตรี
นราพัฒน์ ถก 3 ประเด็นเพื่อแก้ปัญหาให้เกษตรกรและหน่วยงานท้องถิ่น ผ่านเวทีประชุมคณะกรรมการผู้ช่วยรัฐมนตรี
เมื่อวันศุกร์ที่ 23 ธันวาคม 2565 นายนราพัฒน์ แก้วทอง กรรมการผู้ช่วยรัฐมนตรีว่าการกระทรวงเกษตรและสหกรณ์ ร่วมประชุมคณะกรรมการผู้ช่วยรัฐมนตรี ครั้งที่ 11/2565 โดยกระทรวงทรัพยากรธรรมชาติและสิ่งแวดล้อมเป็นเจ้าภาพจัดการประชุม นายนราพัฒน์ ได้นําปัญหาจากเกษตรกร ประชาชน และหน่วยงานปกครองท้องถิ่นที่ได้รับมาจากการลงพื้นที่ เข้าที่ประชุมเพื่อเร่งรัดหาแนวทางแก้ไขปัญหา โดยมี 3 ประเด็น ดังนี้
1. เรื่องเร่งรัดการอนุญาติให้หน่วยงานต่างๆ เข้าไปพัฒนาและปรับปรุงโครงสร้างพื้นฐาน เช่น อาคาร ถนน และสิ่งปลูกสร้างในเขตพื้นที่ป่า เพื่อประโยชน์สาธารณะ ซึ่งปัจจุบันประชาชนได้รับความเดือดร้อนมาก จากการที่องค์การปกครองท้องถิ่นและหน่วยงานต่างๆ ไม่สามารถเข้าไปปรับปรุงและพัฒนาโครงสร้างพื้นฐานได้ ตัวอย่างเช่น การซ่อมศูนย์เด็กเล็กที่อยู่ในพื้นที่ป่า ก็ต้องรอการอนุญาติจากกระทรวงทรัพฯ ก่อน ซึ่งเหล่านี้ทําให้เกิดความเดือดร้อนในชุมชน
2. เรื่องการดําเนินคดีและการออกระเบียบกฎเกณฑ์การเข้าไปทํากินและเก็บผลผลิตทางการเกษตรของชาวบ้านในพื้นที่ป่าให้ชัดเจน และสอดคล้องกับบริบทของวิถีชีวิตชุมชน ยกตัวอย่างเช่น การทําเกษตรปลูก บุก ในจังหวัดแม่ฮ่องสอน ที่ได้มีข้อตกลงการใช้พื้นที่ทําการเกษตรแล้ว แต่เมื่อเข้าช่วงเก็บผลผลิตและขนส่งไปขาย ก็จะถูกเจ้าหน้าที่ดําเนินคดีอยู่ แม้แปลงปลูกจะมีการรับรองแล้วก็ตาม
3. เรื่องการเปิดช่องพิจารณาเร่งด่วนสําหรับการอนุญาติขุดบ่อบาดาลเพื่อการเกษตร ซึ่งอยากให้เร่งรัดเปิดช่องพิจารณาแยกจากการขุดบ่อบาดาลเพื่อประโยชน์อื่นๆ หรือตั้งกรรมการพิจารณาเรื่องนี้โดยเฉพาะ เพื่อบรรเทาความเดือนร้อนในการประกอบอาชีพเกษตรกรรม ที่เป็นปัญหาหลักของเกษตรกรในพื้นที่ที่ขาดแคลนแหล่งน้ํา
โดยผู้แทนจากกระทรวงทรัพยากรธรรมชาติและสิ่งแวดล้อม ได้ยืนยันว่าทางกระทรวงทรัพฯ จะเร่งดําเนินการหาแนวทางเพื่อแก้ไขปัญหาที่เกิดขึ้น และจะเร่งจัดการและกําชับให้แต่ละจังหวัดปฏิบัติเพื่อให้เกิดประโยชน์ต่อประชาชนอย่างดีที่สุด โดยได้กล่าวขอบคุณนายนราพัฒน์เป็นอย่างมากที่ได้นําประเด็นจากพื้นที่มาหารือ ซึ่งเป็นการแสดงความห่วงใยที่จริงใจต่อพี่น้องประชาชน
นอกจากนี้นายนราพัฒน์ยังได้ยื่นเรื่องติดตามปัญหาต่างๆ ที่ทางตัวแทนประชาชนแต่ละจังหวัดได้เคยยื่นมาที่กระทรวงทรัพยากรธรรมชาติฯ เช่น ปัญหาเรื่องที่ดินทํากินในเขตป่า ปัญหาเรื่องที่ดินในการก่อสร้างระบบชลประทานโครงการต่างๆ และปัญหาแนวเขตที่ดินทับซ้อน เป็นต้น
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนนักท่องเที่ยวสัมผัสธรรมชาติ ช่วงฤดูหนาวบนถนน ชม.5080 เข้าสู่หมู่บ้านแม่กำปอง จังหวัดเชียงใหม่
วันศุกร์ที่ 23 ธันวาคม 2565
กรมทางหลวงชนบท เชิญชวนนักท่องเที่ยวสัมผัสธรรมชาติ ช่วงฤดูหนาวบนถนน ชม.5080 เข้าสู่หมู่บ้านแม่กําปอง จังหวัดเชียงใหม่
พร้อมเปิดเส้นทางการท่องเที่ยวและขับเคลื่อนเศรษฐกิจสู่ชุมชนตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวช่วงฤดูหนาวบนถนนทางหลวงชนบท ชม.5080 สู่หมู่บ้านแม่กําปอง สัมผัสอากาศบริสุทธิ์และธรรมชาติของป่า เขา ลําธาร เรียนรู้วิถีชีวิตความเป็นอยู่ของชาวบ้านในพื้นที่ โดยหมู่บ้านแม่กําปองอยู่ห่างจากตัวเมืองเชียงใหม่ประมาณ 50 กิโลเมตร เป็นหมู่บ้านเล็ก ๆ ที่อยู่ท่ามกลางหุบเขาและธรรมชาติ ซึ่งในฤดูหนาวอากาศจะเย็นสบาย อีกทั้งยังมีลําธารไหลผ่านกลางหมู่บ้านตลอดทั้งปี เหมาะสําหรับการมาท่องเที่ยวพักผ่อน หากเดินทางต่อไปตามถนนทางหลวงชนบท ชม.5080 จะได้เห็นความงดงามของน้ําตกแม่กําปองและวัดคันธาพฤกษา (วัดแม่กําปอง) ให้นักท่องเที่ยวได้มาสัมผัสและกราบไหว้สักการะหมู่บ้านแม่กําปอง ตั้งอยู่ที่ตําบลห้วยแก้ว อําเภอแม่ออน จังหวัดเชียงใหม่ หากเดินทางมาจากตัวเมืองเชียงใหม่ สามารถใช้ทางหลวงหมายเลข 118 (กม. ที่ 26+900) และเลี้ยวขวาเข้าสู่ถนนทางหลวงชนบท ชม.3005 (กม. ที่ 0+000) ไปตามทางจนเข้าสู่ถนนทางหลวงชนบท ชม.5080 (กม. ที่ 9+100) แล้วเดินทางต่อไปจนพบหมู่บ้านแม่กําปอง (กม. ที่ 9+500) นอกจากจะเป็นเส้นทางสู่แหล่งท่องเที่ยวแล้ว ถนนทางหลวงชนบท ชม.5080 ยังเป็นเส้นทางคมนาคมขนส่งสินค้าเกษตรที่สําคัญจากศูนย์พัฒนาโครงการหลวงตีนตก โครงการอันเนื่องมาจากพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่มุ่งเน้นพัฒนาและส่งเสริมเกษตรกรในการเพาะปลูกพืชผักภายใต้ระบบมาตรฐานอาหารปลอดภัย เพื่อยกระดับคุณภาพชีวิตให้กับเกษตรกรในพื้นที่อีกด้วย
ทช. สนับสนุนนโยบายส่งเสริมการท่องเที่ยวและขับเคลื่อนเศรษฐกิจสู่ชุมชนของนายศักดิ์สยาม ชิดชอบ รัฐมนตรีว่าการกระทรวงคมนาคม โดยบริหารจัดการเส้นทางบนถนนโครงข่ายทางหลวงชนบท เพื่อให้ประชาชนในพื้นที่และนักท่องเที่ยวสามารถใช้เส้นทางได้อย่างสะดวกปลอดภัยตลอดเส้นทาง ทั้งนี้ หากต้องการสอบถามข้อมูลในการเดินทางสามารถติดต่อได้ที่แขวงทางหลวงชนบทเชียงใหม่ โทร. 0 5322 1646 หรือ สายด่วน ทช. โทร. 1146
รัฐบาลไทย-ข่าวทำเนียบรัฐบาล-ดีอีเอส – ETDA  ลุยสร้างภูมิคนไทยรู้ทัน ปัญหาออนไลน์
วันศุกร์ที่ 23 ธันวาคม 2565
ดีอีเอส – ETDA  ลุยสร้างภูมิคนไทยรู้ทัน ปัญหาออนไลน์
ดีอีเอส – ETDA  ลุยสร้างภูมิคนไทยรู้ทัน ปัญหาออนไลน์
วันนี้(23ธันวาคม65) นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานแถลงข่าวเปิดตัว1212 ETDA Workshop : สร้างภูมิคนไทยรู้ทันปัญหาออนไลน์ พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เพื่อพัฒนาทักษะการรู้เท่าทันโลกออนไลน์และการช่วยเหลือหากตกเป็นเหยื่อภัยออนไลน์ให้กับเจ้าหน้าที่ข้าราชการและผู้นําท้องถิ่นในพื้นที่10จังหวัดทั่วประเทศโดยมีดร.ชัยชนะมิตรพันธ์ผู้อํานวยการETDAและร่วมให้การต้อนรับณสํานักงานสพธอ.
___________________